Սել Մինեո

Սալվատոր Մինեո (կրտսեր) (, ), ամերիկացի դերասան, երգիչ և ռեժիսոր։ Ոսկե գլոբուս, ինչպես նաև Օսկար և Պրայմ թայմ «Էմմի» մրցանակների դափնեկիր։

Կենսագրություն 
Մինեոն ծնվել է Բրոնքսում՝ Նյու Յորքում, Ջոզեֆին Մինեոյի (ի ծնե՝ Ալվիզի) և Սալվատոր Մինեոյի (ավագ) ընտանիքում։ Նա եղել է ընտանիքում չորս երեխաներից երրորդը։ Հայրը եղել է Սիցիլիայիցներգաղթյալ՝, իսկ մայրն ունեցել է իտալական արմատներ։

Առաջին թատերական դերը խաղացել է 1951 թվականին, երբ ներգրավված է եղել «Դաջված վարդ» բեմադրության մեջ՝ Թենեսի Ուիլյամսի պիեսի հիման վրա։ Բացի դրանից նա խաղացել է երիտասարդ իշխանի դերը՝ «Թագավորը և ես» մյուզիքլում։ Այդ ժամանակ ծանոթացել է Յուլ Բրինների հետ, որը օգնել է երիտասարդ դերասանին կատարելագործել իր պրոֆեսիոնալ ունակությունները։

1952 թվականից հետո Մինեոն սկսել է պարբերաբար նկարահանվել ֆիլմերում և հեռուստատեսությունում։ 1955 թվականին նրան տրվել է առաջին իսկապես լուրջ դերը, երբ նրան հրավիրել են նկարահանվել «Խռովարար առանց պատճառների» ֆիլմում, որտեղ նաև նկարահանվել են Ջեյմս Դինը, Նատալի Վուդը և Դենիս Հոփերը։ Մինեոյի հերոսը Ջոն Կրոուֆորդն է՝ Պլատոն մականվամբ, հուսահատված դեռահասը, որը ստիպված էր իր հասակակիցների ծաղրանքի և բացասական վերաբերմունքի պատճառով գնալ հանցագործության։ Դերի համար Մինեոյին առաջադրվել է Օսկար երկրորդ պլանի լավագույն դերասանի համար։

1956 թվականին Մինեոն խաղացել է երիտասարդ մեքսիկացու դերը՝ «Հսկա» ֆիլմում, այնուամենայնիվ նրա հետագա բոլոր դերերը եղել են Ջոն Կրոուֆորդի տարատեսակությունները՝ «Խռովարար առանց պատճառների» ֆիլմից։ 1957 թվականին Մինեոն հայտնվել է «Առաջին ստուդիա» սերիալի մի էպիզոդում, որի համար Մինեոյին առաջադրվել է «Էմմի» մրցանակ։

1960 թվականին Մինեոն նկարահանվել է «Ելք» ֆիլմում՝ Փոլ Նյումանի հետ, որը Իսրայելի կայացման մասին է, ստացել է «Օսկար»-ի երկրորդ անվանակարգ, ինչպես նաև Ոսկե գլոբուս՝ «Երկրորդ կարգի լավագույն դերասան՝ կինոֆիլմում» կատեգորիայում։

Այդ ժամանակ Մինեոն արդեն բավականաչափ երիտասարդ չէր, որպեսզի խաղար պատանու դեր, իսկ նոր դերեր նրան քիչ էին առաջարկվում։ Որպեսզի ինչ-որ ձև շտկի իր վիճակը, 1965 թվականին նկարահանվել է «Ով է սպանել թավշե արջին» ֆիլմի գլխավոր դերում, որտեղ նա սեռական շեղումներով տղամարդ էր, որը սպառնում էր իրեն դուր եկած աղջկան։ Իր հաջորդ նշանակալից դերը խաղացել է 1971 թվականին «Փախուստ կապիկների մոլորակից» ֆիլմում։ Դրանից հետո նա շարունակել է հայտնվել հեռուստատեսությունում և խաղալ թատրոնում։

1976 թվականի փետրվարի 12-ին Մինեոն թատերական փորձից տուն վերադառնալիս դանակահարվել է Արևմտյան Հոլիվուդի իր բնակարանի հետևում գտնվող նրբանցքում։ Նա ստացել է դանակի հարված, որը խոցել է սիրտը և հանգեցրել ուժեղ ներքին արյունահոսության, որի պատճառով Մինեոն մահացել է։ Նա թաղված է «Երկնքի դարպասներ» գերեզմանատանը՝ Նյու Յորքում։ Մինեոյին սպանողը եղել է պիցցա վաճառող Լայոնել Վիլիամսը և դատապարտվել է 57 տարվա ազատազրկման՝ Մինեոյի սպանության և ևս տասը տարի ազատազրկման կողոպուտների համար։

Անձնական կյանք 
Մինեոն եղել է բիսեքսուալ։ Նա նշանվել է Ջիլ Հավորդի հետ, որը եղել է նրա խաղընկերը «Ելք» ֆիլմում, սակայն Հավորդը խզել է հարաբերությունները, երբ իմացել է Մինեոյի և երգիչ Բոբի Շերմանի սիրավեպի մասին։ Մինեոն և Հավորդը մնացել են մոտ ընկերներ մինչև նրա մահը։

1970 թվականից մինչև մահ՝ 1976 թվականը, Մինեոն հարաբերությունների մեջ է եղել դերասան Քորտնի Բեր III-ի հետ։

Ֆիլմագրություն

Կինո

Հեռուստատեսություն

Թատրոն

Սկավառակագրություն 

 Sal (1958 թվական)

Մրցանակներ և անվանակարգեր

Ծանոթագրություններ 

Դերասաններ
«Ոսկե գլոբուս» մրցանակի դափնեկիրներ
Ամառային երիտասարդական վիքիճամբարի հոդվածներ